
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative privind îmbunătăţirea Programului de stimulare a înnoirii Parcului naţional auto, primită cu adresa nr.P.l.x 367 din 25 aprilie 2006.



Prin obiectul de reglementare şi conţinutul său, propunerea legislativă face parte din categoria legilor ordinare.

PREŞEDINTE,

Dan Ioan Popescu

RAPORT
asupra propunerii legislative privind îmbunătăţirea Programului de stimulare a înnoirii Parcului naţional auto



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.l.X 367 din 25 aprilie 2006, pentru dezbatere în fond, cu propunerea legislativă privind îmbunătăţirea Programului de stimulare a înnoirii Parcului naţional auto, iniţiată de domnii senatori Gheorghe Funar, Valentin Dinescu, Liviu – Doru Bindea, Petru Stan şi Verginia Vedinaş.



Prin această iniţiativă se propune extinderea prevederilor Ordonanţei de urgenţă a Guvernului nr.99/2004 privind instituirea Programului de stimulare a înnoirii Parcului auto naţional, aprobată cu modificări şi completări prin Legea nr.72 din 7 aprilie 2005, prin includerea în program a societăţilor comerciale deţinătoare de autobuze şi microbuze care efectuează transport public de persoane, pentru înlocuirea autovehiculelor cu o vechime mai mare de 10 ani prin achiziţionarea de autovehicule noi în vederea reducerii poluării mediului.



Propunerea legislativă a fost avizată favorabil de Consiliul Legislativ, cu nr.384 din 15 aprilie 2005, cu observaţii şi propuneri care nu au fost incluse în text.



Guvernul României, cu actul nr.89 din 10 ianuarie 2006, a comunicat că nu susţine propunerea legislativă.


Propunerea legislativă a fost respinsă de Senat în şedinţa din 18 aprilie 2006.



Comisia pentru administraţie publică, amenajarea teritoriului şi echilibru ecologic, cu nr.26/908 din 11 mai 2006 şi Comisia pentru buget, finanţe şi bănci, cu nr.308 din 18 mai 2006, au propus respingerea propunerii legislative.


Examinarea propunerii legislative a avut loc în şedinţa comisiei din data de 6 iunie 2006.


La lucrările comisiei au fost prezenţi  21 de deputaţi din totalul de 23 de deputaţi membri ai comisiei.


La dezbaterile asupra propunerii legislative au participat specialişti din Ministerul Mediului şi Gospodăririi Apelor sub conducerea domnului secretar de stat Constantin Popescu.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor respingerea propunerii legislative.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.

                    PREŞEDINTE,                                             SECRETAR,
                 Dan Ioan Popescu                                           Aurelia Vasile
Expert,

Daniel Bădina

